staqsa lill-Ministru għat-Turiżmu: Jista' l-Ministru jgħid x'xogħol finalment sar fuq Ġnien Dom Mintoff ġewwa Raħal Ġdid? Jista' jindika kemm effettivament ġie minfuq fuq il-proġett kollu? Ninforma lill-Onor. Interpellant li dawn huma x-xogħlijiet kollha li saru fi Ġnien Duminku Mintoff: Saru 'l fuq 2000 sqm ta' passaġġi skont id-disinn il-ġdid b' li jinkludi fih is-servizzi kollha neċessarji ta' dawl u ilma. Inbnew żewġ ġibjuni li flimkien jammontaw għal aktar minn 500 metru kubu ta' ilma, bil-għan li jinġabar l-ilma tax-xita li jinġema' fil-wied. Ġiet mibnija ukoll bil-għan li l-ilma li jinġabar fil-ġibjuni jerġa' jintuża għat-tisqija tal-pjanti u siġar, u anke biex jitħaddmu ż-żewġ Saru żewġ waħda naturali li timtela' mill-ġibjun u l-oħra magħmula apposta għad-divertiment tat-tfal li tuża ilma mill-provvista diretta tal-gvern biex ikun sigur għat-tfal; Sar ammont konsiderevoli ta' xogħol ta' tisbiħ u Inżabru s-siġar kollha tal-ġnien, tpoġġiet ħamrija ġdida, kif ukoll 75 siġra u 23,000 pjanti u fjuri. Ġiet installata ukoll sistema totalment ġdida ta' irrigazzjoni b'tul ta' aktar minn 4km, liema sistema tissupplixxi l-ilma għal pjanti u s-siġar skont il-bżonn tal-istaġun. Twaħħlu total ta' 53 bank ġdid. ġodda. Ġew installati 6 kontenituri tar-reċiklaġġ u 3 bins għal ħmieġ tal-klieb. Saret bankina ġdida mad-dawra tal-ġnien twila kważi 400 metru. Twaħħlu 14-il CCTV Camera li huma u mgħammra apposta sabiex jissorveljaw iż-żona anke fid-dlam. Il-ġnien ġie mgħammar b'dawl adekwat li jinkludi 60 bollard tad-dawl baxxi, 16-il pole tad-dawl għoljin u 11 uplighters tas-siġar. Dan l-investiment sewa miljun ewro.
ĠNIEN DOM MINTOFF - XOGĦLIJIET U NEFQA